Ļevs Rubinšteins

Ļevs Rubinšteins (; dzimis , miris ) bija krievu dzejnieks, literatūrkritiķis, publicists un esejists, pazīstams kā krievu konceptuālās dzejas pārstāvis.

 Biogrāfija 
Ļevs Rubinšteins beidzis Maskavas Valsts Pedagoģisko neklātienes institūtu (tagad M. Šolohova Maskavas Valsts humanitārā universitāte). Strādājis par bibliogrāfu. Dzejai pievērsies 60. gadu beigās, 70. gadu sākumā izstrādājis "minimālistisku" dzejas stilu. 70. gadu vidū darbs ar bibliogrāfiju iedvesmoja Rubinšteinu pievērsties īpašai dzejas formai — "kartotēkai" jeb nelieliem teksta fragmentiem, kas uzdrukāti uz atsevišķām bibliogrāfijas kartītēm, tā veidojot dzejas tekstu kā vienlaikus verbālu, vizuālu un performatīvu mākslas darbu. Kopā ar Dmitriju Prigovu, Vsevolodu Ņekrasovu un Timuru Kibirovu tiek uzskatīts par vienu no galvenajiem Maskavas konceptuālisma dzejas skolas pārstāvjiem. Padomju laikā šādas dzejas publicēšana nebija iespējama, tādēļ pirmās Rubinšteina dzejas publikācijas ir Rietumu presē 70. gadu beigās. Pirmās publikācijas Krievijā — 80. gadu beigās.

Izdotas vairākas Rubinšteina dzejas grāmatas, viņa dzejoļi tulkoti daudzās valodās.

Rubinšteins pazīstams arī kā atklāts Krievijas politikas kritiķis un protestu līdzdalībnieks. 2017. gadā viņš kopā ar vairākiem citiem rakstniekiem paziņoja par izstāšanos no Krievijas PEN centra sakarā ar tā nevēlēšanos aizstāvēt rakstnieku brīvību un cilvēktiesības.Заявления членов Русского ПЕН центра о выходе из организации. 2017, 12. janv. https://russianpenmembers.wordpress.com/2017/01/12/%D0%B7%D0%B0%D1%8F%D0%B2%D0%BB%D0%B5%D0%BD%D0%B8%D1%8F-%D1%87%D0%BB%D0%B5%D0%BD%D0%BE%D0%B2-%D1%80%D1%83%D1%81%D1%81%D0%BA%D0%BE%D0%B3%D0%BE-%D0%BF%D0%B5%D0%BD-%D1%86%D0%B5%D0%BD%D1%82%D1%80%D0%B0/  Par savu rakstnieka uzdevumu viņš stāsta 2013. gada intervijā:

"Kad dziļos padomju gados sāku nodarboties ar literatūru, man bija svarīgi ievērot stingru distanci starp oficiālo un neoficiālo kultūru. Mēs ar domubiedriem padomju režīmu pieradām uztvert kā klimatisku parādību. Tādi ir laikapstākļi — ja ir auksti, jāapģērbjas siltāk, ja karsti — kaut kas jānovelk. Bet tas, kas šobrīd notiek Krievijā, jau skar mani personīgi un nopietni uztrauc... Visvairāk mani interesē mūsdienu valodas stāvoklis. Mana cīņa notiek diskursa, valodas līmenī. Šobrīd es rakstu gan dzeju, gan reaģēju arī citos žanros, piemēram, esejās. Kad man jautā, vai biju patiesāks padomju laikā vai esmu šobrīd, es atbildu — gan toreiz, gan tagad. Nesaskatu atšķirību."Brokāne, Laura. INTERVIJĀ Ļevs Rubinšteins: Mans cīņas laukums ir valoda. 2013, 19. decembris. http://www.lsm.lv/raksts/zinas/arzemes/intervija-levs-rubinsteins-mans-cinas-laukums-ir-valoda.a72623/

Ļ. Rubinšteins vairākkārt viesojies Latvijā, 2002. gada septembrī piedalījies Latvijas un Krievijas rakstnieku konferencē Ventspilī, 2013. gada decembrī Rīgā uzstājies dzejas lasījumu cikla "Dzejas sūtņi" ietvaros, 2017. gada jūnijā piedalījies festivālā "Dzeja bez robežām".Jūnijā notiks festivāls Dzeja bez robežām. Diena, 2017, 19. maijs. https://www.diena.lv/raksts/kd/literatura/junija-notiks-festivals-_dzeja-bez-robezam_-14172441

Dzejas publikācijas Latvijas krievu periodikā kopš 1989. gada (На этот раз... — "Родник", 1989, Nr. 10; Мама мыла раму — "Даугава", 1989, Nr. 8). Dzejas un eseju tulkojumi latviešu periodikā kopš 2012. gada, tie publicēti žurnālā "Latvju Teksti", portālos "Satori" un "Punctum", kā arī mūsdienu krievu dzejas antoloģijā "12 dzejnieki no Krievijas" (2017).

 Rubinšteinu notrieca automašīnaУмер поэт Лев Рубинштейн. Vedomosti  un  viņš mira no gūtajām traumām, 76 gadu vecumā.

 Bibliogrāfija 
 Маленькая ночная серенада. Мама мыла раму. Появление героя: Три картотеки. Maskava, 1992.
 Все дальше и дальше [Из «большой картотеки»]. Maskava: Obscuri Viri, 1995.
 Вопросы литературы. Maskava: АРГО-РИСК, 1996.
 Регулярное письмо. Sanktpēterburga: Издательство Ивана Лимбаха, 1996.
 Дружеские обращения. Maskava: Московский государственный музей В. Сидура, 1997.
 Случаи из языка. Sanktpēterburga: Издательство Ивана Лимбаха, 1998.
 Домашнее музицирование. Maskava: НЛО, 2000.
 Погоня за шляпой и другие тексты. Maskava: НЛО, 2004.
 Духи времени. Maskava: КоЛибри, 2007.
 Знаки внимания. Maskava: Corpus, 2012.

 Latviešu valodā 
 Ļevs Rubinšteins. Tas esmu es [dzejas izlase]. No krievu valodas atdzejojis Kārlis Vērdiņš. Rīga: Orbīta, 2026.

 Atsauces 

 Ārējās saites 

 Ļevs Rubinšteins. "Literatūras jautājumi", "Notikums bez nosaukuma" 
 Ļevs Rubinšteins. "Mazā Alma rāvā bradā"

Kategorija:1947. gadā dzimušie
Kategorija:2024. gadā mirušie
Kategorija:Maskavā dzimušie
Kategorija:Krievu dzejnieki
Kategorija:Krievu valodā rakstošie
Kategorija:Ceļa negadījumos bojā gājušie